fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi fi fi de fi fi fi fi fi fi fi fi fi fi fi fi fi fi ja fi it fi ja fi ja fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Leikkaukset lopettaisivat Fidan työn useassa maassa - Fida
Suomen hallituksen kaavailemat rajut leikkaukset uhkaavat lopettaa hankkeita, joilla autetaan noin 160 000 köyhissä oloissa elävää lasta ja nuorta.
Hallitus aikoo leikata kansalaisjärjestöjen kehitysyhteistyörahoitusta jopa 43 prosenttia ensi vuoden alusta alkaen. Ennennäkemättömän massiiviset ja nopeat leikkaukset vaikuttavat suoraan jopa miljoonien kaikkein köyhimpien ja hädänalaisten lähimmäisten elämään kehitysmaissa.
Järjestöjen ruohonjuuritason työlle leikkauksilla on musertava vaikutus. Fidan toiminnanjohtaja Harri Hakola linjaa:
‒ Joudumme lopettamaan työn monessa maassa kokonaan nopealla aikataululla.
Leikkausuhka on häilynyt ilmassa, mutta näin rajut vaikutukset nimenomaan järjestösektoriin tulivat yllätyksenä järjestöille. Suurimman järkytyksen aiheutti leikkausten suunniteltu toimeenpano jo alkuvuodesta 2016 alkaen. Hankkeita joudutaan siis jättämään äkisti kesken, ja jo tehty työ uhkaa valua hukkaan.
Fidan kohdalla leikkaukset uhkaavat  kehitysmaiden paikallisseurakuntien sosiaalista työtä.
‒ Usean yhteistyömaan seurakunnat ovat tulleet tukemme kautta hyvinkin aktiiviksi sosiaalisessa työssä. Monissa maissa he eivät kuitenkaan vielä ole valmiita ottamaan kaikkea vastuuta harteilleen, Hakola kertoo.
Haavoittuvat lapset kärsivät eniten
Suomalaiset kansalaisjärjestöt tekevät työtä kehitysmaissa ruohonjuuritasolla erityisesti lasten, naisten, ja vammaisten ihmisten oikeuksien hyväksi. Leikkaukset heikentävät kaikista haavoittuvimpien ihmisryhmien asemaa entisestään. Fidan kehitysyhteistyö  vaikuttaa vuosittain noin 160 000 lapsen ja nuoren elämään.
Esimerkiksi suljetussa Pohjois-Koreassa Fidan ennaltaehkäisevä hammashoitohanke on onnistunut parantamaan yli 30 000 lapsen mahdollisuutta saada hammashoitoa. Etelä-Aasiassa Fidan työ vaikuttaa vuosittain 41 000 erittäin haavoittuvassa asemassa olevan lapsen elämään.  Etelä-Aasiassa työtä tehdään esimerkiksi Intian ja Nepalin kastittomien lasten ja suurkaupunkien slummissa elävien lasten koulunkäyntimahdollisuuksien parantamiseksi.
Allekirjoita ja jaa vetoomus, jolla vaaditaan kohtuullisuutta kehitysyhteistyötukien leikkauksiin ja niiden aikatauluun www.pelastetaankehitysyhteistyo.fi  #eiköyhimmiltä
Lapsisotilaita auttaneet Söderlundit: ”Vaikka ihminen olisi kokenut mitä, hän voi selvitä”
Kun naiset tarttuivat ohjaksiin, köyhyys alkoi väistyä Jordanian kylissä
27-vuotias sinkkunainen on Bangladeshissa heikoilla – Dipa murtaa tabuja ja rohkaisee tyttöjä
Avioliitto ja lapset saavat odottaa – Näin teini-ikäinen Sweeti esti oman lapsiavioliittonsa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast